আজ শনিবার (২৩ সেপ্টেম্বর) বিকালে রামু চৌমুহনী স্টেশন চত্বরে আয়োজিত এ অনুষ্ঠানে সংবর্ধিত অতিথির বক্তব্যে রামু উপজেলা পরিষদের চেয়ারম্যান ও উপজেলা যুবলীগ সভাপতি রিয়াজ উল আলম বলেন, উপজেলা চেয়ারম্যান হিসেবে নির্বাচিত হওয়ার পর থেকে নিজেকে একজন সেবক মনে করে জনকল্যাণে কাজ করে যাচ্ছি। কখনো নিজেকে চেয়ারম্যান বা বড় কিছু ভাবিনি। মুক্তিযুদ্ধের চেতনাকে লালন করে শেখ হাসিনার আদর্শে ও কক্সবাজারের মাটি ও মানুষের প্রিয়মুখ আলহাজ্ব সাইমুম সরওয়ার কমল এমপির একজন নিবেদিতপ্রাণ কর্মী হিসেবে মাঠে-ময়দানে কাজ করে যাচ্ছি। দায়িত্ব পালন করতে গিয়ে কখনো অনিয়ম-দুর্ণীতির আশ্রয় নিইনি। জনগণের ভালোবাসার প্রতিদান দিতে যতদিন বেঁচে থাকবো মানুষের কল্যাণে নিজেকে উৎসর্গ করবো।